《次韵李景安提学同过伯几》
元代·方回

万卷芸香拥燕居，客来谈论汹淮湖。
精言琴律根前辈，朗诵诗篇压老夫。
胥谓买邻迁爽垲，只应负郭欠膏腴。
真能隐处非难事，恐有天边尺一呼。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。